Lappeenrannan rautatieasema

Lappeenrannan rautatieasema (, , ratakm 287+726) sijaitsee noin kilometrin päässä Lappeenrannan kaupungin keskustasta. Asemalta matkaa kaukojunia Helsinkiin sekä Joensuuhun. Ne pysähtyvät pääsääntöisesti raiteelle 1. Pendolinot S 105/106 Helsinkiin käyttävät kuitenkin raidetta 3. Myös IC 12 käyttää raidetta 3. Raiteella 1 on korotettu laituri, kun taas raiteilla 2 ja 3 sitä ei ole.

Matkustajajunien pääteasemana Lappeenranta on viime vuosina ollut harvinainen. Lappeenrantaa pääteasemanaan käyttivät vuoden 2019 aikataulukauden aikana pendolinot S 105/106 ja S 109/114. Yhteensä Lappeenrannassa pysähtyy päivittäin kymmenen kaukojunaa suuntaansa.

Historia 
1990-luvulle asti Lappeenrannan rautatieasemalla kohtasi kaksi yöhenkilöjunaa noin klo 2.30: pikajuna Joensuu–Helsinki ja pikajuna Helsinki–Joensuu. Syksyllä 1993 ne siirtyivät kulkemaan Mikkelin kautta. Lappeenrannan kautta kulkee yhä yöaikaan bussien pikavuoroja.

Huonejärjestys vaihtui Lappeenrannan rautatieasemalla 2000-luvun taitteessa uuden matkakeskuksen valmistuttua. Odotussalin itäpuolella sijainnut lipunmyynti ja rahtitavaran vastaanotto siirtyivät odotussalin länsipuolelle ja vastaavasti länsipuolella ollut kahvila siirtyi odotussalin itäpuolelle (ilman erottavaa väliseinää). VR lakkautti asemalla sijainneen oman lipputoimistonsa vuoden 2016 alkupuolella, jonka jälkeen entisen lipputoimiston paikalla aloitti matkatoimisto Saimaa Travelin myyntipiste.

Palvelut asemalla 
Rautatieaseman sisätiloissa sijaitsee odotussali, matkatoimisto, kahvila-ravintola ja VR:n lippuautomaatti. Rautatieaseman yhteydessä on taksitolppa ja kaukoliikenteen sekä paikallisliikenteen linja-autopysäkit. Matkakeskuksen vieressä sijainneen Matkahuollon palveluita on vuodesta 2018 lähtien Ratakadun K-market asiamies-toimipisteenä. Siellä ovat matkahuolto ja posti.

Keisarinasema
Keisarinasema oli vanha asemarakennus Lappeenrannan keskustassa. Rakennus tuhoutui tulipalossa aamuyöllä 19. tammikuuta 2013.
 Tämän vanhan aseman ratakilometrisijainti oli 287+900.

Lähteet 

Rautatieasema
Etelä-Karjalan henkilöliikenteen rautatieliikennepaikat